จงสรุปเรื่อง  โรคของหลอดอาหาร ให้ทีค่ะ
โรคหลอดอาหาร หรือ โรคของหลอดอาหาร Esophageal disease คือโรคอะไร พบบ่อยไหม หลอดอาหารเป็นโรคอะไรได้บ้างมีสาเหตุจากอะไร อะไรเป็นปัจจัยเสี่ยงให้เกิดโรคหลอดอาหาร โรคหลอดอาหารมีอาการอย่างไร ควรพบแพทย์เมื่อไร แพทย์วินิจฉัยโรคหลอดอาหารได้อย่างไร มีแนวทางรักษาโรคหลอดอาหารอย่างไร โรคหลอดอาหารรุนแรงไหม ดูแลตนเองอย่างไร พบแพทย์ก่อนนัดเมื่อไหร่ มีการตรวจคัดกรองโรคหลอดอาหารไหม ป้องกันโรคหลอดอาหารได้อย่างไร ระบบทางเดินอาหาร Gastrointestinal system หลอดอาหารอักเสบ Esophagitis กรดไหลย้อน Gastroesophageal reflux disease มะเร็งหลอดอาหาร Esophageal Cancer กล้ามเนื้อเรียบหลอดอาหารคลายตัว แคนดิไดอะซิส Candidiasis หลอดอาหารบาร์เรทท์ ถุงหลอดอาหาร เชื้อราช่องปาก Oral thrush หรือ Oropharyngeal candidiasis คือโรคอะไร พบบ่อยไหม โรคหลอดอาหาร หรือ โรคของหลอดอาหารEsophageal disease หรือ Esophageal disorder คือโรคภาวะผิดปกติต่างๆที่เกิดกับหลอดอาหาร ซึ่งเป็นโรคภาวะผิดปกติที่พบเช่นเดียวกับที่เกิดกับอวัยวะต่างๆทั่วร่างกาย เช่น โรคติดเชื้อ โรคหลอดเลือด โรคมะเร็ง ทั้งนี้อาการหลักของโรคหลอดอาหาร คือเจ็บในช่องอกขณะกลืนอาหารน้ำดื่ม และกลืนลำบาก ทั่วไป หลอดอาหารเป็นอวัยวะไม่ค่อยเกิดโรคเพราะเป็นเพียงทางผ่านของอาหารน้ำดื่ม จากลำคอคอหอยสู่กระเพาะอาหารเท่านั้น อย่างไรก็ตาม ก็ยังมีโรคหนึ่งของหลอดอาหารที่พบบ่อยทั่วโลก คือ โรคกรดไหลย้อน โรคหลอดอาหาร พบทั่วโลก ทุกเพศ และทุกวัย ตั้งแต่เด็กแรกเกิดไปจนถึงผู้สูงอายุ หลอดอาหารEsophagus มาจากภาษากรีก หมายถึง ทางผ่านสู่กระเพาะอาหาร ความหมายจากพจนานุกรม ฉบับราชบัณฑิตยสถาน พ.ศ. 2554 ให้ความหมายว่า คือ ทางเดินอาหาร อยู่ระหว่างคอหอยส่วนล่างกับกระเพาะอาหาร หลอดอาหาร เป็นท่อกลวงยาว อยู่ในตลอดความยาวของช่องอก โดยต่อเนื่องลงมาจากคอยหอยส่วนล่างคอหอยส่วนกล่องเสียงไปจนถึงกระเพาะอาหารส่วนบน หลอดอาหารมีเส้นผ่าศูนย์กลางเฉลี่ยประมาณ 2 ซม. ยาวประมาณ 23-25 ซม. ขึ้นกับความยาวของช่องอกแต่ละคนตั้งแต่ประมาณ กระดูกสันหลังคอข้อที่6 ถึงกระดูกสันหลังอกข้อที่10 ผนังประกอบด้วยเยื่อเมือกเยื่อบุผิว และกล้ามเนื้อที่แข็งแรงเพื่อทำหน้าที่บีบตัวไล่อาหารเข้าสู่กระเพาะอาหาร โดยมีหูรูดที่ส่วนบนสุดคอยป้องกันไม่ให้อาหารย้อนจากหลอดอาหารกลับเข้าไปในคอหอย และหูรูดที่ส่วนล่างสุดที่ต่อกับกระเพาะอาหารซึ่งคอยป้องกันไม่ให้อาหารจากกระเพาะอาหารย้อนกลับเข้าสู่หลอดอาหาร หลอดอาหารเป็นโรคอะไรได้บ้างมีสาเหตุจากอะไร หลอดอาหารเกิดโรคได้หลากหลายโรคเช่นเดียวกับโรคของอวัยวะทุกอวัยวะ แต่ทั่วไปโรคของหลอดอาหารพบไม่บ่อยนัก ยกเว้นโรคกรดไหลย้อนที่เป็นโรคพบบ่อยที่สุดของหลอดอาหาร ในบทความนี้จะยกตัวอย่างโรคหลอดอาหารที่พบได้บ่อยๆ หรือพบเรื่อยๆเท่านั้น เช่น ก. โรคกรดไหลย้อน เป็นโรคหลอดอาหารพบบ่อยมาก มีการศึกษาจากสหรัฐอเมริกา พบโรคนี้ได้ถึง 25-40ของประชากรสหรัฐ พบทุกวัย ตั้งแต่เด็กแรกเกิดไปจนถึงผู้สูงอายุ ผู้หญิงและผู้ชายเกิดโรคได้ใกล้เคียงกัน โรคเกิดจากการทำงานขาดประสิทธิภาพของหูรูดหลอดอาหารตอนล่างที่มีหน้าที่ป้องกันไม่ให้อาหารกรดในกระเพาะอาหารไหลย้อนกลับเข้าไปในหลอดอาหาร ซึ่งกรดนี้จะก่อให้เกิดการอักเสบเรื้อรังต่อเยื่อบุผิวที่ผนังภายในหลอดอาหาร ที่เรียกว่า ‘โรคกรดไหลย้อน แนะนำอ่านรายละเอียดเพิ่มเติมของโรคนี้จาก เว็บ haamor.com บทความเรื่อง ‘กรดไหลย้อน ข. โรคมะเร็งหลอดอาหาร เป็นมะเร็งพบทั่วโลก พบบ่อยเป็นลำดับ8ของมะเร็งทั่วโลก แต่เป็นลำดับ9ของชายไทยไม่ติด10ลำดับของมะเร็งหญิงไทย เป็นโรคของผู้ใหญ่วัยกลางคนขึ้นไป ผู้ชายพบบ่อยกว่าผู้หญิงประมาณ3-4เท่า โดยสาเหตุเกิดยังไม่แน่ชัด แต่ปัจจัยเสี่ยงสำคัญ เช่น ดื่มเครื่องดื่มแอลกอฮอล์สุราเรื้อรัง สูบบุหรีเรื้อรัง โรคกรดไหลย้อนเป็นสาเหตุพบน้อย บริโภคอาหารหมักดองเป็นประจำ แนะนำอ่านรายละเอียดเพิ่มเติมจากเว็บ haamor.com บทความเรื่อง มะเร็งหลอดอาหาร ค. หลอดเลือดดำขอดที่ส่วนปลายหลอดอาหารEsophageal varices คือ ภาวะที่หลอดเลือดดำต่างๆที่อยู่ในชั้นใต้เยื่อเมือกเยื่อบุผิวของหลอดอาหารส่วนปลายขยายใหญ่จนมองเห็นเป็นเส้นคดเคี้ยวคล้ายเส้นเชือกหลอดเลือดขอด ซึ่งมีสาเหตุจากโรคตับแข็งระยะรุนแรงที่ส่งผลให้เลือดดำจากลำไส้หลอดเลือดพอร์ทัลตับไม่สามารถไหลผ่านตับได้สะดวก เลือดจึงคั่งอยู่ในหลอดเลือดพอร์ทัลตับจนเกิดความดันหลอดเลือดพอร์ทัลตับสูง เลือดเหล่านั้นจึงไหลท้นเข้าสู่หลอดเลือดดำหลอดอาหารแทนหลอดเลือดดำหลอดอาหารจึงได้รับปริมาณเลือดเพิ่มขึ้นมาก จึงขยายใหญ่ขึ้นจนเกิดเป็นหลอดเลือดขอด หลอดเลือดดำขอดที่ส่วนปลายหลอดอาหาร พบทุกอายุ แต่มักพบในผู้ใหญ่ ผู้ชายพบบ่อยกว่าผู้หญิง โดยมีการดื่มสุราเรื้อรังเป็นสาเหตุสำคัญของตับแข็ง ซึ่งอาการสำคัญของภาวะนี้ คือ อาเจียนเป็นเลือดจากหลอดเลือดขอดฯเหล่านี้แตก ซึ่งถ้าเลือดออกรุนแรง จะเป็นสาเหตุให้เสียชีวิตได้ แนะนำอ่านรายละเอียดเพิ่มเติมในเว็บ haamor.com บทความเรื่อง โรคตับแข็ง และเรื่อง ความดันหลอดเลือดพอร์ทัลตับสูง ง. กล้ามเนื้อเรียบหลอดอาหารไม่คลายEsophageal achalasia เป็นโรคที่กล้ามเนื้อหลอดอาหารไม่สามารถบีบตัวได้ ร่วมกับหูรูดที่ส่วนล่างของกระเพาะอาหารไม่สามารถเปิดได้ปกติ จึงส่งผลให้มีอาหารตกค้าง คั่ง สะสมในหลอดอาหาร เพราะไม่สามารถไหลลงสู่กระเพาะอาหารได้ ส่งผลให้หลอดอาหารขยายใหญ่ขึ้นต่อเนื่อง ซึ่งสาเหตุเกิดภาวะนี้ แพทย์ยังไม่ทราบแน่ชัด แต่เชื่อว่าน่าจะมีความผิดปกติของระบบประสาทที่ควบคุมการบีบตัวของหลอดอาหาร กล้ามเนื้อหลอดอาหารไม่ทำงาน พบไม่บ่อย ประมาณ 1 -1.6 รายต่อประชากร 1แสนคน มักพบในช่วงอายุ 30-50ปี พบน้อยในเด็กประมาณ 5ของโรคนี้ทั้งหมด ผู้หญิงและผู้ชายเกิดโรคได้ใกล้เคียงกัน จ. ความพิการแต่กำเนิด ที่เกิดจากความผิดปกติทางพันธุกรรมชนิดไม่ถ่ายทอด โรคกลุ่มนี้พบน้อย พบโอกาสเกิดเท่ากันทั้งหญิงและชาย ซึ่งผู้ป่วยมักมีอาการตั้งแต่แรกเกิดคือกลืนอาหารนมไม่ได้สำลักทุกครั้งที่บริโภคทางปาก เช่น ภาวะโรคหลอดอาหารตีบตันในเด็กแรกเกิดEsophageal atresia ฉ. หลอดอาหารบาร์เรทท์Barretts esophagus ย่อว่า BE คือ โรคภาวะที่เยื่อเมือกบุผนังภายในหลอดอาหารเกิดการเปลี่ยนแปลงผิดปกติเรื้อรัง โดยเปลี่ยนไปเป็นเซลล์ที่สามารถกลายเป็นเซลล์มะเร็งDysplasiaได้ จากการที่เยื่อเมือกมีการอักเสบเรื้อรังจากกรดในกระเพาะอาหารจากโรคกรดไหลย้อนเรื้อรัง การเปลี่ยนแปลงนี้เกิดได้ทุกส่วนของหลอดอาหารที่กรดไหลย้อนขึ้นไปถึง แต่มักพบที่หลอดอาหารส่วนปลาย อย่างไรก็ตาม การการกลายพันธ์ไปเป็นมะเร็งหลอดอาหารมักเป็นชนิด Adenocarcinomaพบได้น้อย มีรายงานพบได้ประมาณ 0.1-0.3 หลอดอาหารบาร์เรทท์มักพบในผู้ใหญ่ อายุ 40ปีขึ้นไป ทั่วโลกมีรายงานพบได้ 1-4ของประชากร พบในผู้ชายบ่อยกว่าในผู้หญิงประมาณ 5-10 เท่า ช. แผ่นเนื้อเยื่อขวางทางเดินหลอดอาหารEsophageal web คือโรคภาวะที่มีแผ่นเนื้อเยื่อบางๆ มีขนาดประมาณ 2-3 มม. เกิดขวางทางเดินในหลอดอาหาร โดยเกิดในส่วนไหนของหลอดอาหารก็ได้ แต่มักพบที่หลอดอาหารส่วนต้นๆ ทั่วไปไม่ก่ออาการ แต่เมื่อก่ออาการ มักเป็นอาการกลืนลำบาก ปัจจุบันยังไม่ทราบสาเหตุโรคนี้ แต่พบโรคนี้ในผู้ป่วยโรคอื่นๆหลายโรค เช่น โรคกรดไหลย้อน ภาวะโลหิตจางจากขาดธาตุเหล็ก ผู้เคยได้รับการฉายรังสีรักษาที่หลอดอาหาร ผู้ป่วยที่เป็นโรคผิวหนังบางชนิด ภาวะสเต็มเซลล์ใหม่ต่อต้านร่างกาย โรคแผ่นเนื้อเยื่อขวางทางเดินหลอดอาหาร พบทุกเชื้อชาติแต่พบบ่อยกว่าในคนผิวขาว พบทุกเพศแต่พบบ่อยกว่าในผู้หญิง พบทุกอายุแต่พบบ่อยในวัยกลางคนขึ้นไป ซ. ถุงผนังหลอดอาหารEsophageal diverticulum คือ โรคภาวะที่เกิดมีถุงยื่นออกไปจากผนังหลอดอาหารส่วนใดก็ได้ โดยเกิดจากผนังส่วนนั้นอ่อนแอลง เมื่อมีการบีบตัวขับเคลื่อนอาหารของหลอดอาหารอย่างต่อเนื่อง จึงส่งผลให้ผนังส่วนอ่อนแอนี้ค่อยๆยืดออกไปเป็นถุงหรือเป็นกระเปาะที่มีช่องติดต่อกับทางเดินหลอดอาหาร ก่อให้เกิดอาการกลืนลำบาก กลืนแล้วสำลัก จนเป็นสาเหตุให้อาหารอาจสำลักเข้าปอด เกิดปอดอักเสบได้บ่อย ซึ่งโรคนี้มักเกิดในคนที่มีความผิดปกติในการบีบตัวของหลอดอาหาร เช่น โรค Esophageal achalasia โรคถุงผนังหลอดอาหาร พบน้อย ประมาณ 5ของผู้ที่มาพบแพทย์ด้วยอาการกลืนลำบาก พบทั้งสองเพศใกล้เคียงกัน มักพบในผู้ใหญ่ โดยเฉพาะผู้สูงอายุ ฌ. หลอดอาหารตีบที่เกิดภายหลัง ไม่ได้เกิดแต่กำเนิด คือ โรคที่หลอดอาหารตีบแคบลง ซึ่งอาการสำคัญคือ กลืนลำบาก โรคนี้มักเกิดจากเนื้อเยื่อหลอดอาหารอักเสบ บาดเจ็บเรื้อรัง เช่น สาเหตุจากโรคกรดไหลย้อนเรื้อรังรุนแรง หรือการกินน้ำกรด หรือด่าง อาจจากอุบัติเหตุ หรือ ฆ่าตัวตาย โรคในกลุ่มนี้ พบน้อย พบในผู้หญิงและผู้ชายเท่ากัน พบทุกอายุ แต่มักพบในผู้ใหญ่ ญ. หลอดอาหารทะลุ เป็นโรคพบน้อยมาก พบทุกอายุ แต่มักพบในผู้ใหญ่ ผู้หญิงและผู้ชายพบได้ใกล้เคียงกัน อาการสำคัญคือ ไอเรื้อรัง และเจ็บช่องอกโดยเฉพาะขณะบริโภคอาหารทางปาก สาเหตุมักเกิดจากดื่มกรด หรือด่าง และในโรคมะเร็งหลอดอาหารระยะลุกลามรุนแรง อะไรเป็นปัจจัยเสี่ยงให้เกิดโรคหลอดอาหาร ผู้มีปัจจัยเสี่ยงของโรคหลอดอาหาร ได้แก่ โรคกรดไหลย้อน ที่เป็นปัจจัยเสี่ยงเกิด หลอดอาหารอักเสบ หลอดอาหารบาร์เรทท์ สูบบุหรี่ เป็นปัจจัยเสี่ยงเกิด มะเร็งหลอดอาหาร กรดไหลย้อน ดื่มสุราเครื่องดื่มแอลกอฮอล์ เป็นปัจจัยเสี่ยงเกิดมะเร็งหลอดอาหาร มีภูมิคุ้มกันต้านทานโรคต่ำ เป็นปัจจัยเสี่ยงเกิดหลอดอาหารอักเสบที่มักเกิดจาก เชื้อราโรคแคนดิไดอะซิส ดื่มน้ำกรด หรือด่าง เป็นปัจจัยเสี่ยงเกิดหลอดอาหารตีบตัน และหรือ หลอดอาหารทะลุ โรคหลอดอาหารมีอาการอย่างไร อาการของโรคหลอดอาหารทุกสาเหตุ มักมีอาการที่คล้ายคลึงกัน ทั่วไปที่ทำให้แพทย์นึกถึงโรคของหลอดอาหาร ได้แก่ แสบร้อนกลางอก กลืนลำบาก กลืนแล้วสำลัก เรื้อรัง ไอเรื้อรัง โดยเฉพาะหลังการบริโภคทางปาก เป็นปอดบวมปอดอักเสบ เป็นๆหายๆ เรื้อรัง มีน้ำลายเสลดเป็นเลือด อาเจียนเป็นเลือด อาการอื่นๆที่พบร่วมกับอาการดังกล่าวในต้นหัวข้อนี้ ที่มักเป็นอาการระยะท้ายของโรค เช่น ผอม น้ำหนักตัวลดต่อเนื่อง ทุโภชนาการภาวะขาดอาหาร อ่อนเพลีย บวม มือ-เท้า จากภาวะขาดอาหาร ต่อมน้ำเหลืองเหนือกระดูกไหปลาร้า และหรือ ต่อมน้ำเหลืองลำคอ โต คลำได้ ควรพบแพทย์เมื่อไร เมื่อมีอาการดังกล่าวใน ‘หัวข้อ อาการฯ ควรรีบพบแพทย์มาโรงพยาบาล แพทย์วินิจฉัยโรคหลอดอาหารได้อย่างไร แพทย์วินิจฉัยโรคหลอดอาหารได้จาก การซักถามประวัติทางการแพทย์ของผู้ป่วย ที่สำคัญ เช่น อาการ โรคประจำตัว ยาต่างๆที่ใช้อยู่ ประวัติโรคในครอบครัว การสูบบุหรี่ การดื่มสุรา การเปลี่ยนแปลงของน้ำหนักตัว การตรวจร่างกาย อาจร่วมกับการตรวจดูช่องปาก ช่องคอ การคลำต่อมน้ำเหลืองที่คอ การตรวจสืบค้นอื่นๆเพิ่มเติมตามอาการผู้ป่วยและดุลพินิจของแพทย์ เช่น การตรวจเลือด เพื่อดูค่าสำคัญต่างๆต่อสุขภาพ เช่น ซีบีซีCBC ค่าการทำงาน ของตับ ของไต ค่าเกลือแร่ในเลือด การตรวจภาพหลอดอาหารด้วยเอกซเรย์กลืนแป้ง การตรวจภาพหลอดอาหารอย่างละเอียดด้วยเอกซเรย์คอมพิวเตอร์ การส่องกล้องตรวจหลอดอาหาร อาจร่วมกับการตัดชิ้นเนื้อที่รอยโรคเพื่อการตรวจทางพยาธิวิทยา มีแนวทางรักษาโรคหลอดอาหารอย่างไร แนวทางการรักษาโรคหลอดอาหาร ขึ้นกับ แต่ละสาเหตุของโรค อาการผู้ป่วย อายุ สุขภาพร่างกายผู้ป่วย และดุลพินิจของแพทย์ ก.การรักษาสเหตุ จะต่างกันในแต่ละผู้ป่วยตามแต่สาเหตุ เช่น การใช้ยาต่างๆ เช่น ยาลดกรด ยาเพิ่มการเคลื่อนไหวของทางเดินอาหาร กรณีสาเหตุโรคกรดไหลย้อน การฉีดยา โบทอกซ์Botulinum toxinที่หูรูดหลอดอาหารส่วนล่าง กรณีสาเหตุโรคกล้ามเนื้อเรียบหลอดอาหารไม่คลาย การใช้ยาคลายกล้ามเนื้อเรียบ กรณีสาเหตุจากโรคกล้ามเนื้อเรียบหลอดอาหารไม่คลาย การผ่าตัด ที่มีทั้งการผ่าตัดใหญ่ และการผ่าตัดเล็ก เช่น ผ่าตัดกระเพาะอาหารออกทั้งหมดหรือเกือบทั้งหมด กรณีเมื่อสาเหตุเกิดจากมะเร็งหลอดอาหาร การผ่าตัดขยายหูรูดส่วนล่างของหลอดอาหาร กรณีสาเหตุจากโรคกล้ามเนื้อหลอดอาหารไม่คลาย การผ่าตัดเอาหลอดอาหารเฉพาะรอยโรคออกในกรรณีสาเหตุจากโรคหลอดอาหารบาร์เร็ทท์ การใช้รังสีรักษา และหรือ ยาเคมีบำบัด กรณีสาเหตุจากมะเร็งหลอดอาหาร ข. การรักษาประคับประคองตามอาการ คือ การรักษาอาการอื่นๆตามอาการแต่ละผู้ป่วย เช่น การให้ยาแก้ปวดท้อง ยาแก้คลื่นไส้อาเจียน การให้เลือดกรณีซีดมาก การให้สารน้ำทางหลอดเลือดดำกรณีมีภาวะขาดน้ำ และหรือมีภาวะเกลือแร่ในเลือดไม่สมดุล การให้สารอาหารทางหลอดเลือดดำกรณีกินอาหารได้น้อย หรือขาดอาหาร การผ่าตัดเล็กเพื่อใส่ท่อให้อาหารผ่านทางหน้าท้องกรณีบริโภคทางปากไม่ได้หรือได้น้อย การให้ยาปฏิชีวนะ กรณีเกิดปอดอักเสบจากสำลักอาหารเข้าปอด แนะนำอ่านรายละเอียด ในแต่ละโรคที่เป็นสาเหตุ ที่รวมถึง ‘วิธีรักษา ได้จากเว็บ haamor.com โรคหลอดอาหารรุนแรงไหม การพยากรณ์โรคความรุนแรงของโรคหลอดอาหารขึ้นกับหลายปัจจัย ที่สำคัญคือ สาเหตุ ความรุนแรงของอาการ สุขภาพร่างกายผู้ป่วยที่รวมถึงอายุผู้ป่วย ซึ่งแพทย์ผู้รักษาเท่านั้นที่จะให้การพยากรณ์โรคของผู้ป่วยได้อย่างเหมาะสม โดยมีได้ตั้งแต่ มีการพยากรณ์โรคที่ดี แต่โรคย้อนกลับเป็นซ้ำได้เสมอเมื่อละเลยการปรับพฤติกรรมการใช้ชีวิต เช่น โรคกรดไหลย้อน มีการพยากรณ์โรคดีปานกลาง เช่น โรคกล้ามเนื้อเรียบหลอดอาหารไม่คลาย มีการพยากรณ์โรคที่เลว เป็นเหตุเสียชีวิตได้ เช่น มะเร็งหลอดอาหาร แนะนำอ่านรายละเอียด ในแต่ละโรคที่เป็นสาเหตุ ที่รวมถึง ‘การพยากรณ์โรค ได้จากเว็บ haamor.com ดูแลตนเองอย่างไร พบแพทย์ก่อนนัดเมื่อไหร่ การดูแลตนเองเมื่อเป็นโรคหลอดอาหารจะแตกต่างกันในแต่ละสาเหตุ โดยทั่วไปที่สำคัญและที่เหมือนกันในทุกสาเหตุ คือ ปฏิบัติตาม แพทย์ พยาบาล แนะนำ กินยาใช้ยาที่แพทย์สั่งในถูกต้อง ไม่หยุดยาเองโดยไม่ปรึกษาแพทย์ก่อน พบแพทย์ มาโรงพยาบาล ตามแพทย์นัดเสมอ ควรพบแพทย์มาโรงพยาบาลก่อนแพทย์นัดเมื่อ อาการต่างๆเลวลง และหรือ มีอาการใหม่ที่ไม่เคยมีมาก่อนเกิดขึ้น เช่น มีไข้ร่วมกับ อาการไอ และหรือท้องเสีย อาเจียนเป็นเลือด สายให้อาหารหลุด มีผลข้างเคียงจากยาที่แพทย์สั่งจนกระทบต่อการใช้ชีวิตประจำวัน เช่น ขึ้นผื่น วิงเวียนศีรษะต่อเนื่อง ใจสั่นมาก เป็นลมบ่อย กังวลในอาการ แนะนำอ่านรายละเอียด ในแต่ละโรคที่เป็นสาเหตุ ที่รวมถึง ‘การดูแลตนเอง ได้จากเว็บ haamor.com มีการตรวจคัดกรองโรคหลอดอาหารไหม ปัจจุบันยังไม่มีวิธีตรวจคัดกรองให้พบโรคของหลอดอาหารตั้งแต่ยังไม่มีอาการ ดังนั้นวิธีดูแลตนเองที่ดีที่สุดคือ รีบพบแพทย์มาโรงพยาบาลเมื่อมีอาการดังกล่าวใน ‘หัวข้อ อาการฯ เพื่อการวินิจฉัยและรักษาโรคแต่เนิ่นๆที่จะให้ประสิทธิผลการรักษาที่ดีกว่าการมาพบแพทย์เมื่ออาการเป็นนานจนเรื้อรังแล้ว ป้องกันโรคหลอดอาหารได้อย่างไร การป้องกันโรคหลอดอาหารให้ได้เต็มร้อย ยังเป็นไปไม่ได้ เพราะหลายโรคหลายสาเหตุ แพทย์ยังไม่ทราบสาเหตุที่แน่ชัด และหลายโรคก็ป้องกันไม่ได้ เช่น ความผิดปกติทางพันธุกรรม อย่างไรก็ตาม หลายโรคก็สามารถลดโอกาสเกิดลงได้อย่างมีประสิทธิผล ด้วยการปรับพฤติกรรมการใช้ชีวิตการบริโภค เช่น โรคกรดไหลย้อน มะเร็งหลอดอาหาร โรคตับแข็ง การรักษาสุขภาพจิต ที่จะช่วยลดปัญหาการฆ่าตัวตายด้วยการดื่มกรดด่าง แนะนำอ่านรายละเอียด ในแต่ละโรคที่เป็นสาเหตุ ที่รวมถึง ‘การป้องกันโรค ได้จากเว็บ haamor.com
โรคของหลอดอาหาร Esophageal disease คือโรคหรือภาวะผิดปกติต่างๆที่เกิดกับหลอดอาหาร  หลอดอาหารเป็นอวัยวะไม่ค่อยเกิดโรคเพราะเป็นเพียงทางผ่านของอาหาร น้ำดื่ม สู่กระเพาะอาหารเท่านั้น แต่ยังมีโรคหนึ่งของหลอดอาหารที่พบบ่อยทั่วโลก คือ โรคกรดไหลย้อน
-หลอดอาหารเป็นโรคอะไรได้บ้าง เช่น โรคกรดไหลย้อน โรคมะเร็งหลอดอาหาร โรคหลอดเลือดดำขอดที่ส่วนปลายหลอดอาหาร โรคกล้ามเนื้อเรียบหลอดอาหารไม่คลาย มีแผ่นเนื้อเยื่อขวางทางเดินหลอดอาหาร เป็นต้น
-ปัจจัยที่ทำให้เกิดโรคของหลอดอาหา คือ โรคกรดไหลย้อน การสูบบุหรี่ ดื่มสุราและเครื่องดื่มแอลกอฮอล์ ดื่มน้ำกรด ทำให้หลอดอาหารทะลุ โดยอาการของโรคจะมีดังนี้ แสบร้อนกลางอก กลืนลำบาก ไอเรื้อรัง ปอดอักเสบ อาเจียนเป็นเลือด อ่อนเพลีย ผอมลง 
-แนวทางการรักษาโรคของหลอดอาหาร คือ การใช้ยาต่างๆ เช่น ยาลดกรด ยาฉีด การใช้ยาคลายกล้ามเนื้อเรียบ กรณีสาเหตุจากโรคกล้ามเนื้อเรียบหลอดอาหารไม่คลาย หรือจะเป็น การผ่าตัด เช่น ผ่าตัดกระเพาะอาหาร การผ่าตัดขยายหูรูดส่วนล่างของหลอดอาหาร เป็นต้น
-การดูแลตนเองเมื่อเป็นโรคของหลอดอาหาร ทำได้โดย  ไม่หยุดยาเอง พบแพทย์ตามนัดเสมอ ทำตามคำแนะนำของแพทย์และพยาบาลอย่างเคร่งครัด
-วิธีป้องกันโรคของหลอดอาหาร คือ ปรับพฤติกรรมการใช้ชีวิต โดยเฉพาะเรื่องการบริโภค เพื่อไม่ให้เกิดโรคกรดไหลย้อน โรคตับแข็ง 
   สุดท้ายการป้องกันโรคหลอดอาหารให้ได้เต็มร้อย ยังเป็นไปไม่ได้ เพราะโรคเกิดได้จากหลายสาเหตุ เช่น ความผิดปกติทางพันธุกรรม เป็นต้น
อายุรศาสตร์ (อายุรศาสตร์) - Internal Medicine